Իսկ միջազգային համագործակցության բնագավառում Մաքսանենգության դեմ պայքարի վարչությունը 2018-ի 10 ամիսների ընթացքում ակտիվ համագործակցել է Համաշխարհային մաքսային կազմակերպության, «RILO» իրավապահ գծով տարածաշրջանային կապի հանգույցի, ԱՊՀ անդամ-երկրների մաքսային ծառայությունների ղեկավարների խորհրդի իրավապահ ստորաբաժանումների ղեկավարների կոմիտեի և այլ կառույցների հետ: «Ինչպես բազմիցս նշվել է՝ Հայաստանն առաջիններից է ապահովում ստանձնած պարտավորությունները: Վերջերս էլ համագործակցության սկիզբ է դրվել ԱՄՆ արդարադատության նախարարության թմրամիջոցների դեմ պայքարի բաժնի և Թմրամիջոցների վերահսկողության կոմիտեի հետ, ինչի արդյունքում դեկտեմբերին Երևանում նախատեսվում է «Վերահսկելի մատակարարում» միջոցառմանը նվիրված դասընթաց անցկացնել՝ նաև ԱԱԾ, Ոստիկանության, դատախազության աշխատակիցների և Վրաստանի գործընկերների մասնակցությամբ»,-նշել է վարչության պետը: